cyanic-selkie/wikianc huggingface dataset:
Popp pönk
Uppruni
Í byrjun áttunda áratugarins kom fram ný tónlistarstefna sem fékk viðurnefnið Pönk. Þessi nýja tónlistarstefna einkenndist af einfaldleika sem áður hafði ekki sést. Hún var hröð, hrá og talaði til fólksins. Hún fjallaði aðallega um samfélagið en var hún full af reiði og angist. Hljómsvetin the Ramones var fyrst hjómsveita til þess að vera kennd við pönk. The Ramones byrjuðu pönkið í Bandaríkjunnum en pönkið var hve áhrifamest í Bretlandi. Hljómsveitir eins og Sex Pistols og the Clash gagnrýndu samfélagið eins og það var í heimabæjum sínum og plöturnar Never mind the bollocks, here's the Sex Pistols með Sex Pistols og London Calling með the Clash eru sagðar vera einar af bestu plötum tónlistarsögunnar. En hugtakið popp pönk var ekki notað fyrr en seinna þegar hljómsveitir eins og The Buzzcocks og Bad Religion komu fram. Tónlistin þeirra var með poppaðari melódíum en tónlist fyrri pönksveita en auk þeirra þá er Ramones stundum kölluð popp pönk sveit í dag.
Tíundi áratugurinn
Í kringum árið 1994 þá var popp pönk að verða vinsælla en áður. Fólk fór að laðast að einfaldleika pönksins eftir að grunge stefnan hafði verið yfirráðandi síðustu ár. Þar voru fremstar í flokki hljómsveitirnar Green Day og the Offspring. The Offspring og Green Day komu úr pönk senunni á Gilman stræti númer 924. Green Day varð fljótt vinsæl og eftir nokkurn tíma gerði hljómsveitin samning við plötufyrirtækið Reprise Records. Aðdáendur þeirra úr Gilmanstræti voru ekki sáttir við að þeir höfðu samið við svona stóran plötuútgefanda og kölluðu þau hljómsveitina „sell outs“ og bönnuðu henni að spila oftar á Gilmanstræti. Það gerðist einnig fyrir the Offspring. En þrátt fyrir það þá kom platan Dookie út og varð hún strax gífurlega vinsæl og af henni koma nokkur af þekktustu lögum Green Day eins og lögin Basket Case, Longview og When I Come Around. Platan hefur selst í um 20 milljónum eintaka um heim allan. Sömu sögu má segja um the Offspring en plata þeirra, Smash kom út árið 1994. Þá höfðu þeir, ólíkt Green Day, ekki samið við stórt plötufyrirtæki og er Smash mest selda plata allra tíma sem gefin hefur verið út á sjálfstæðu plötufyrirtæki. Smash innihélt lögin Come Out and Play og Self-Esteem sem eru ein af þekktustu lögum the Offspring. Auk Green Day og the Offspring komu fleiri hljómsveitir eins og Rancid og Weezer og voru áberandi í popp pönk stefnunni. Með popp pönkinu fylgdi svo önnur stefna sem var kölluð ska-pönk sem hefur flest einkenni popp pönks en þar eru notuð fleiri hljóðfæri. Dæmi um þekktar ska-pönk sveitir eru No Doubt, Reel Big Fish og Sublime. En nú var popp pönk orðið vinsælt víðast hvar um heim og fylgdu Green Day og the Offspring plötum sínum eftir. Green Day gaf út Insomniac árið 1995 sem seldist í um 7 milljónum eintaka og the Offspring gaf út plötuna Americana árið 1998 en hún seldist í 9 milljónum eintaka. Árið 1997 kom út smáskífan Dammit eftir hljómsveitina Blink-182. Hún fékk ágæta spilun í útvarpi en sveitin átti eftir að verða meira áberandi seinna en árið 1999 kom plata þeirra Enema of the State út. Hún seldist í 14 milljónum eintaka um heim allan. Lögin þeirra What‘s My Age Again og All the Small Things voru vinsælust af henni. Hljómsveitin var mikið spiluð á MTV sem færði henni auknar vinsældir.
Fyrsti áratugur 21. aldar
Auk Blink-182 kom hljómsveitin Sum 41 fram á sjónarsviðið með plötuna All Killer No Filler árið 2001. Hún seldist vel og af henni komu lögin In too Deep og Fat-lip. Blink-182 gaf út plötuna Take of Your Pants and Jacket sama ár og naut hún sömu vinsælda og Enema of the State. Hún seldist í 350.000 eintökum fyrstu vikuna og hefur selst í 14 milljónum eintaka í dag. Aðrar hljómsveitir á borð við Simple Plan, Good Charlotte, American Hi-Fi og Bowling for Soup nutu einnig vinsælda á þessum tíma og áttu þær allar lög sem komust á vinsældarlista. Söngkonan Avril Lavigne kom út með plötuna sína Let Go árið 2002 sem færði henni gífurlegar vinsældir og þá varð hún yngsta konan til þess að koma plötu í fyrsta sæti á breska vinsældarlistanum. Let Go seldist í 16 milljónum eintaka um allan heim. Avril hefur verið gefið viðurnefnið „pönk-prinsessan“ fyrir vinsældir sínar. Blink-182 gaf út samnefnda plötu Blink-182 árið 2003 og á henni var að finna lögin I Miss You, Always, Feeling This og Down. Henni vegnaði vel og seldist hún vel. Árið 2004 gaf Green Day út sína sjöundu plötu, American Idiot. Hún varð ótrúlega vinsæl og færði Green Day vinsældir á ný, en platan sem þeir gáfu út á undan, Warning var sögð vera vonbrigði. Þeir urðu mjög vinsælir hjá yngri einstaklingum en það færði þeim nýjan aðdáendahóp. Á þeirri plötu voru lögin American Idiot, Jesus of Suburbia, Holiday, Boulevard of Broken Dreams og Wake Me Up When September Ends sem öll fengu platínum sölur. Hún seldist í 16 milljónum eintaka um heima allan og 6 milljónum bara í Bandaríkjunum. Árið 2005 hélt Green Day tónleika í Milton Keynes í Englandi og spiluðu þeir fyrir 130.000 manns á tveimur dögum. Billie Joe Armstrong ,söngvari Green Day, sagði í tónleikamynd sveitarinnar sem var gerð um þessa tónleika, Bullet in a Bible, að þetta væru stærstu tónleikar í sögu popp-pönks. Um árið 2005 var emo-pop eða emo-pönk farið að verða vinsælt. Útgáfufyrirtækið Fueled by Ramen varð þungamiðja emo-poppsins og gaf út flest alla helstu listamenn stefnunar. Hljómsveitin Fall Out Boy gaf út plötuna sína From Under the Cork Tree árið 2005 og urðu lögin Sugar, We‘re Going Down og Dance, Dance af henni mjög vinsæl. Panic! At the Disco, Red Jumpsuit Apparatus og Paramore gáfu út plöturnar A Fever You Can't Sweat Out, Don't You Fake It og Riot! En A Fever You Can‘t Sweat Out og Riot! hafa verið viðurkenndar platinum plötur. Hljómsveitin My Chemical Romance gaf út plötuna sína The Black Parade árið 2006 og naut hún mikla vinsælda. Avril Lavigne gaf út plötuna sína The Best Damn Thing árið 2007 og gekk henni svipað vel og The Black Parade, plötu My Chemical Romance. Lagið Girlfriend af The Best Damn Thing varð best selda lag ársins 2007 og var platan einnig best selda plata ársins 2007. Seinna á áratugnum komu hljómsveitir eins og A Day to Remember, Four Year Strong og New Found Glory fram á sjónarsviðið og urðu vinsælar. Green Day gaf út plötuna 21. Century Breakdown og fékk hún góða dóma og seldist vel. Árið 2010 var gerður söngleikur byggður á American Idiot, plötu Green Day, og var hann tilnefndur til Tony verðlauna og Grammy verðlauna þar á meðal sem besti söngleikurinn.
Annar áratugur 21. aldar
Vinsældir popp pönks dvínuðu á þessum árum en hljómsveitir stefnunnar héldu áfram að gefa út plötur. Green Day gaf út plötu þríleik á árunum 2012 og 2013. Plöturnar voru nefndar ¡UNO!, ¡DOS! og ¡TRÉ!. Blink-182 kom saman aftur eftir langa pásu og túraði um allan heim árin 2011-2013. Fall Out Boy kom einnig aftur saman eftir pásu. Þeir gáfu til kynna árið 2013 að þeir ætluðu að gefa út plötu að nafni Save Rock and Roll og halda í tónleikaferðalag um heiminn. The Offspring gaf út plötuna Days Go By árið 2012 og þeir voru aðal númerið á Soundwave tónlistarhátíðinni í Ástralíu ásamt Metallica og Linkin Park sumarið 2013
Í Blóði Og Anda
Í Blóði og Anda er breiðskífa með Sólstöfum sem kom út árið 2002.
Beitiás
thumb|right|Beitiás á belgsegli Beitiás er stillanleg laus rá til að halda kulborðshorni (hálsi) á skautasegli úti. Annar endi beitiássins er festur neðarlega á mastrið og hinn endinn í hálsinn. Með því móti er hægt að stilla bæði kulborðshornið (hálsinn) og bakborðshornið (klóna). Þegar beitiás er ekki til staðar þarf hins vegar að festa hálsinn við borðstokkinn að framanverðu þegar sigldur er hliðarvindur eða beitivindur.
Á nútímaseglskipum með langsegl er beitiás notaður til að halda kulborðsskauti belgsegls úti.
Glyptostrobus pensilis
Glyptostrobus pensilis er eina núlifandi tegundin í ættkvíslinni Glyptostrobus. Hún er ættuð frá heittempruðum svæðum suðaustur Kína, frá Fujian vestur til suðaustur Yunnan, og einnig staðbundið í norður Víetnam.
Þetta er meðalstórt til stórt tré, að 30 m hátt og með um 1 m stofnþvermál.
Avril Lavigne
Fyrsta einsöngsframkoma hennar var í kirkju þegar hún söng lagið „Near to the heart of god“, aðeins 10 ára gömul.
Árið 1998 vann hún keppni og verðlaunin voru þau að hún fengi að syngja með kanadísku söngkonunni Shania Twain í tónleikaferð hennar. Avril stóð við hlið söngkonunnar á tónleikum í Ottawa, Kanada og þær sungu saman „What Made You Say That“.
Vaxholm
thumb|right|200px|Vaxholm Vaxholm er þéttbýli í sveitarfélaginu Vaxholm í Svíþjóð. Þar búa 4 857 manns (2010).
108
Árið 108 (CVIII í rómverskum tölum)
Vasaættin
thumb|right|Skjaldarmerki Vasaættarinnar. Vasaættin var konungsætt sem ríkti yfir Svíþjóð 1523 til 1654 og Pólsk-litháíska samveldinu 1587 til 1668. Ættin var að uppruna aðalsætt frá Upplandi.
Konungar og drottningar Svíþjóðar
Vasaættin komst til valda þegar Gustav Eriksson, einn af leiðtogum uppreisnarinnar gegn Kristjáni 2., var krýndur konungur. Faðir hans, Erik Johansson (Vasa), hafði verið drepinn af Kristjáni í Stokkhólmsvígunum.
Valdatíma Vasaættarinnar í Svíþjóð lauk þegar Kristín Svíadrottning sagði af sér og snerist til kaþólskrar trúar. Hún lét frænda sínum Karli 10. af Pfalzættinni eftir hásætið.
Konungar Póllands
Vasaættin komst til valda í Pólsk-litháíska samveldinu í gegnum erfðir. Jóhann 3. giftist Katrínu Jagiellonku, dóttur Sigmundar gamla, Póllandskonungs og systur Sigmundar 2. Þegar hann lést án karlkyns erfingja 1589 fékk Sigmundur krúnuna. Það kom hins vegar í veg fyrir að honum tækist að taka völdin í Svíþjóð eftir föður sinn þremur árum síðar og föðurbróðir hans, Karl hertogi, var því í reynd hæstráðandi í Svíþjóð, þar til Sigmundur gaf eftir tilkall sitt til sænsku krúnunnar árið 1600. Þegar Jóhann sagði af sér og gekk í jesúítaklaustur í Frakklandi eftir „Flóðið mikla“ kaus pólski aðallinn Michał Korybut Wiśniowiecki sem konung.
Gudmannsminde
Gudmannsminde|thumb Gudmannsminde er timburhús við Aðalstræti 14 á Akureyri. Húsið var byggt árið 1835. Það var gefið til spítalahalds af Carl Gudmann og var spítalinn vígður 7. júlí 1874 og spítali rekinn í húsinu til ársins 1898. Húsið er nú íbúðarhús en það var upprunalega byggt sem slíkt.
Hommafælni
thumb|250px|Hommafælni Hommafælni (eða hómófóbía) lýsir ýmsum neikvæðum tilfinningum og skoðunum gegn samkynhneigðum, tvíkynhneigðum og trans fólki. Hommafælni getur lýst sér íandúð, lítilsvirðingu, fordómum eða hatri og getur byggst á óskynsamlegum ótta. Í Bandaríkjunum árið 2010 voru 19,3 % af öllum hatursglæpum tengd hommafælni. Skýrsla sem gerð var sama árið lýsti stöðunni þannig: „[samkynhneigðir] eru mun líklegri en allir aðrir minnihlutahópar í Bandaríkjunum til að verða fórnarlömb ofbeldishatursglæpa.“
Hommafælni skiptist í nokkrar tegundir, svo sem svokölluð „stofnanavædd hommafælni“ (e. institutionalised homophobia), það er að segja hommafælni fyrirskipuð af trúarbrögðum eða ríki, og „innri hommafælni“ (e. internalised homophobia), þar sem samkynhneigður einstaklingur er hommafælinn, þrátt fyrir hvernig hann kynnir sig.
Einstaklingur sem upplifir hommafælni er sagður vera hommafælinn.
Lögregla
thumb|[[Þýskaland|Þýskur lögregluþjónn í Hamborg.]] Lögregla er stofnun á vegum framkvæmdavalds sem hefur það hlutverk að gæta að almannaöryggi og halda upp lögum og reglu og rétt til þess að beita valdi í því skyni. Löggæslustofnanir hafa yfirleitt bæði forvarnarhlutverk með því að fækka og koma í veg fyrir afbrot og einnig rannsóknarhlutverk með því að rannsaka afbrot þannig að unnt sé að höfða sakamál fyrir dómstólum og refsa hinum brotlegu.
József Kossics
József Kossics (9. október 1788 í Bagonya í Ungverjalandi, í dag Slóveníu – 26. desember 1867 í Felsőszölnök í Ungverjaland) var slóvenskur rithöfundur og kaþólskur prestur.
Íþróttafélagið Huginn
Íþróttafélagið Huginn er íþróttafélag á Seyðisfirði. Það var stofnað árið 1913, og innan félagsins hafa margar íþróttagreinar verið iðkaðar, svo sem knattspyrna, handbolti, skíða, sund, blak, badminton og frjálsar íþróttir. Starfið hefur verið hvað öflugast undanfarin ár í knattspyrnu, auk þess sem skíðaiðkun hefur aukist, enda er skíðasvæðið í Stafdal, í Seyðisfirði. Iðkun í blaki á Seyðisfirði hefur verið nokkuð góð yfir margra ára tímabil. Íþróttafélagið Huginn hefur aðsetur í íþróttahúsi bæjarins sem er byggt við félagsheimilið Herðubreið. Heimavöllur knattspyrnuliðs Hugins er staðsettur við Garðarsveg, innan við sjúkrahús bæjarins og leikskóla. Hann er oft kallaður Seyðisfjarðarvöllur eða Garðarsvöllur, sem er þá vísun í götuna sem völlurinn liggur hjá.
Knattspyrna
Knattspyrna hefur verið aðalíþrótt Hugins í áratugi. Huginn leikur nú í sameinuðu liði Hattar og Huginns í 3. deild karla. Huginn og Höttur höfðu áður spilað með sameinað lið á árunum 2001 og 2002 í 3. deild. Bæði árin lenti liðið í 3.sæti D-riðils á eftir Fjarðabyggð og Leikni Fáskrúðsfirði.
Saga fótbolta 2003-2012
Árið 2003 lenti Huginn í 3.sæti D-riðils á eftir Hetti og Fjarðabyggð. Markahæstu menn liðsins voru Tómas Arnar Emilsson sem skoraði 9 mörk í 15 leikjum, Guðmundur Þórir Guðjónsson sem skoraði 8 mörk í 13 leikjum og Jóhann Björn Sveinbjörnsson sem skoraði 8 mörk í 14 leikjum.
Árið 2004 lenti Huginn í 2.sæti D-riðils 3.deildar á Íslandi og fór því í úrslitakeppnina. Þar sigraði liðið Hvöt og Skallagrím áður en það sigraði Fjarðabyggð í úrslitaleiknum um 1.sætið og varð því 3.deildarmeistari 2004. Markahæsti leikmaður liðsins var Sveinbjörn Jónasson með 9 mörk, 4 í riðlakeppninni og 5 í úrslitakeppninni.
Árið 2005 endaði Huginn í 8.sæti 2.deildar (C-deild) og hélt því sæti sínu. Markahæsti leikmaður liðsins var Mikael Nikulásson með 8 mörk í 18 leikjum.
Árið 2006 endaði Huginn í 10. og síðasta sæti 2.deildar (C) og féll því niður í 3.deild. Markahæsti leikmaður liðsins var Jeppe Opstrup, sem skoraði 10 mörk í 15 leikjum.
Árið 2007 endaði Huginn í 2.sæti D-riðils 3.deildarinnar á Íslandi og fór því í úrslitakeppnina. Þar tapaði liðið fyrir BÍ/Bolungarvík í fyrstu umferð úrslitakeppninnar. Markahæsti leikmaður liðsins var Sveinbjörn Jónasson en hann skoraði 15 mörk í 12 leikjum í 3.deild.
Árið 2008 endaði Huginn í 2.sæti D-riðils 3.deildarinnar á Íslandi og fór í úrslitakeppnina. Þar tapaði liðið aftur í fyrstu umferð úrslitakeppninnar, en í þetta skipti fyrir Skallagrím. Markahæsti leikmaður liðsins var Birgir Hákon Jóhannsson með 13 mörk í 12 leikjum, en hann hafði komið til liðsins frá Hetti fyrir tímabilið.
Árið 2009 endaði Huginn í 2.sæti D-riðils 3.deildarinnar á Íslandi og fór í úrslitakeppnina, þriðja árið í röð. Enn og aftur féll liðið úr keppni í fyrstu umferð úrslitanna eða 8 liða úrslitum. Í þetta skiptið var það KV sem fór áfram á kostnað Hugins. Markahæsti leikmaður Hugins 2009 var Friðjón Gunnlaugsson með 6 mörk úr 17 leikjum.
Árið 2010 endaði Huginn í 5 sæti D-riðils 3. deildarinnar á Íslandi. Markahæstir voru Friðjón Gunnlaugsson og Jack Hands með 5 mörk hvor.
Árið 2011 endaði Huginn aftur í 5. sæti D-riðils 3. deildarinnar á Íslandi. Markahæstur var Birgir Hákon Jóhannsson með 6 mörk.
Árið 2012 endaði Huginn í 1. sæti D-riðils 3. deildarinnar á Íslandi. Liðið komst því í úrslitakeppnina og lék við Ægi frá Þorlákshöfn í 8 liða úrslitum. Fyrri leikurinn fór fram í Þorlákshöfn og lauk með sigri Ægis, 1-0. Seinni leikurinn fór fram á Seyðisfirði og lauk honum með jafntefli, 1-1. Huginn datt þar með úr leik um að keppa um sæti í 2. deild, en ávann sér rétt til þess að leika í nýrri 10 liða 3. deild á næsta ári.
Blak
Huginn heldur úti yngriflokka starfi í blaki fyrir krakka frá 1. bekk - 10. bekk. Þjálfarar eru Kolbrún lára (yfirþjálfari yngstu flokka), Mikael Nói (aðstoðarþjálfari) Ólafur Hr (yfirþjálfari eldri flokka) og Kamilla Kara og Linda Rós eru þeim til halds og traust. Stjórnina skipa Davíð Kristinsson (formaður), Danjál (gjaldkeri) og Ingvi Örn (stjórnarmaður). Huginn hefur alið upp nokkra góða blakara, Galdur Máni spilar í Danmörku og Þórdís Guðmundsdóttir spilar með Álftanesi í úrvalsdeild kvenna á Íslandi. Einnig hafi margir Huginns menn farið og spilað með Þrótt Nes í úrvalsdeild. Huginn hefur unnið fjölmarga titla í yngri flokkum en þegar eldri flokkar eru skoðaðir er ekki um auðugan garð að gresja þegar kemur að titlum. Huginn hefur samt sem áður átt fjölmarga góða blakara og eru með lið í utandeildum og á mótum eins og t.d. öldungarmótinu sem er árlegur viðburður.
Skíði
Skíði höfðu verið iðkuð undir merkjum Hugins í mörg ár í Stafdal rúmum 8 kílómetrum fyrir ofan Seyðisfjörð. Árið 2008 var stofnað skíðafélagið SKÍS(Skíðafélagið í Stafdal) og er það sameiginlegt skíðafélag Seyðisfjarðar og Fljótsdalshéraðs. Þá var hætt að stunda skíði undir merkjum Hugins.
Tenglar
https://www.sfk.is/is/thjonusta/ithrottir/ithrottafelagid-huginn https://www.ksi.is/mot/felag/?felag=710
Rosenborg
Rosenborg er norskt knattspyrnulið með aðsetur í Þrándheimi. Liðið var stofnað 19. maí 1917 og leikur í efstu deild í Noregi, sem heitir Tippeligaen þar sem það endaði síðasta tímabil í 1. sæti. Rosenborg hefur 26 sinnum orðið norskir meistarar og margoft komist langt í Meistaradeild Evrópu.
Hoya campanulata
Hoya campanulata er fjölær jurt í vaxblómaættkvísl. Henni var lýst af Carl Ludwig Blume. Útbreiðslan er í Indónesíu.
Rosenborg
Árið 2022 gerði Kristall Máni Ingason og Ísak Þorvaldsson samning við félagið. Árni Gautur Arason, markmaður, spilaði með félaginu 1998-2003.
OMX Helsinki 25
OMX Helsinki 25 er hlutabréfavísitala sem samanstendur af 25 hlutabréfum í jafnmörgum fyrirtækjum sem skráð eru í kauphöllinni í Helsinki.
Fyrirtæki
Fyrirtækin í vísitölunni eftir breytingu þann 1. febrúar 2010 eru :
Vallentuna
thumb|right|200px|Vallentuna Vallentuna er þéttbýli í sveitarfélaginu Vallentuna í Svíþjóð. Þar búa um 33.000 manns (2018).<
Orrustan við Issos
thumb|right|Orrustan við Issos. Veggmynd frá [[Pompeii.]] Orrustan við Issos í suðurhluta Anatólíu var háð 5. nóvember árið 333 f.o.t. milli makedónísks innrásarhers undir stjórn Alexanders mikla og hers Dareiosar III Persakonungs. Her Alexanders hafði sigur í orrustunni og var annar stórsigur hans í innrásinni en áður hafði hann sigrað í orrustunni við Granikos árið áður. Í kjölfarið á orrustunni við Issos var suðurhluti Litlu Asíu á valdi Alexanders.
Talið er að í her Alexanders hafi verið um 40 þúsund manns en um 85 til 100 þúsund manns í her Dareiosar. Alexander er talinn hafa misst um sjö þúsund sinna manna en Dareios um tuttugu þúsund.
Kassagosi
thumb|Kassagosi Kassagosi er leikfang sem við fyrstu sýn er aðeins kassi, oft skrautlegur, með sveif á einni hliðinni. Sé henni snúið er sigurverk innra með kassanum sem spilar lag eða tónlist. Þegar lagið tekur enda, eða einhverstaðar í miðju þess, losnar hak frá króki inn í kassanum, þannig að lokið losnar og upp sprettur trúður (eða djöfull). Það er kassagosinn og er hann festur á botn kassans með gormi og rís upp þegar hakið gengur úr króknum. Ýmsar útgáfur eru til af kassagosum. Á frönsku er kassagosinn kenndur við djöfulinn: diable en boîte, sömuleiðis á þýsku: Schachtelteufel.
Krybba
thumb|Afrískar krybbur. Krybbur, í ættinni Gryllidae eru skordýr sem eru skyld engisprettum. Búkur krybbna er nokkuð flatur og hafa þær langa fálmara. Til eru um 900 tegundir krybbna í heiminum. Krybbur lifa á milli 55. breiddargráðanna og er fjölbreytileikinn er mestur í hitabeltislöndum. Sumar krybbur geta flogið en margar eru ófleygar. karldýrin gefa frá sér hávært hljóð til að laða að kvendýrin með því að núa saman framvængjunum.
Tengill
Krybbaætt - Náttúrufræðistofnun
Framleiðsla
Framleiðsla er það þegar hráefni er breytt í fullunna vöru með vinnu og framleiðslutækjum. Framleiðsla getur átt við allt frá handverki að hátækni. Fjöldaframleiðsla er framleiðsla á miklu magni vöru (framleiðslu í stórum stíl) með því að notast við skipulagt framleiðslukerfi og fer fram í verksmiðju.
Brjánsbardagi
Brjánsbardagi (írska: Cath Chluain Tarbh) varð föstudaginn langa, 23. apríl 1014, á Uxavöllum (Clontarf – chluana = engi, tarbh = tarfur, uxi), sem eru norðan við höfnina í Dyflinni á Írlandi. Þar tókust á Brjánn yfirkonungur Írlands og konungurinn í Leinster, Máel Mórda mac Murchada, sem hafði fengið til liðs við sig málaliða frá Orkneyjum og Dyflinni, undir stjórn Sigtryggs silkiskeggs Dyflinnarkonungs. Bardaganum lauk með algerum ósigri Máel Mórda, en Brjánn var drepinn af nokkrum norrænum mönnum, sem á flótta rákust á tjald hans. „Brjánn féll, en hélt velli“, eins og segir í vísu um bardagann, undir lok Njáls sögu. Eftir orustuna breyttist Írland aftur í ríki nokkurra smákonunga, eins og verið hafði fyrir daga Brjáns konungs.
Aðalheimildir um orustuna eru írskar, m.a. samtímaannálar og ritið Landvörn Íra gegn víkingum (Cogadh Gáedhel re Gallaibh) frá 12. öld. Í Njáls sögu er eftirminnileg lýsing á Brjánsbardaga og aðdraganda hans, þar sem dularfull öfl leika stórt hlutverk.
Brjánsbardagi skipar sérstakan sess í hugum Íra, sem samið hafa söngva og sögur um bardagann og Brján konung.
Friðrik Ásmundsson Brekkan samdi skáldsögu um Brjánsbardaga: Saga af Bróður Ylfing. Hún kom fyrst út á dönsku 1924: Ulveungernes broder, en var brátt þýdd og að nokkru endursamin á íslensku (Akureyri 1929). Ljósprentuð 1988 í tilefni af aldarafmæli höfundarins.
1. deild karla í knattspyrnu 1964
Árið 1964 var Íslandsmótið í knattspyrnu haldið í 53. skipti. Keflavík vann sinn 1. titil. Sex lið tóku þátt; KR, Fram, Þróttur, ÍA, Valur og Keflavík.
Lokastaða deildarinnar
Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur
Umspil um fall
Þar sem Þróttur og Fram voru neðst og jöfn að stigum eftir 10 umferðir og spiluðu þau um hvaða lið félli.
20px Fram 4 - 1 Þróttur 20px
Markahæstu menn
Skoruð voru 117 mörk, eða 3,90 mörk að meðaltali í leik.
Úrslit deildarbikarsins
Frá 1960 til 1972 var úrslitaleikurinn leikinn á Melavellinum, sem var malarvöllur.
Velvet Revolver
thumb|right|Velvet Revolver á tónleikum Velvet Revolver var bandarísk rokkhljómsveit skipuð þremur fyrrverandi meðlimum Guns N' Roses, þeim Slash, Duff McKagan og Matt Sorum. Scott Weiland, fyrrum söngvari Stone Temple Pilots og gítarleikarinn Dave Kusner fóru einnig fyrir sveitinni.
Hljómsveitin var stofnuð árið 2002. Hún starfaði til 2008 þegar Scott Weiland yfirgaf sveitina. Reyndar kom hún saman árið 2012 til að spila góðgerðatónleika. Weiland lést árið 2015 þegar hann fannst meðvitundarlaus í tónleikarútu eftir ofneyslu vímuefna.
Loggortusegl
thumb|right|Frönsk tvímastra loggorta. Loggortusegl er ferhyrnt rásegl þar sem ráin er fest við sigluna nær öðrum enda hennar og hinn endinn hífður upp. Loggortusegl er að sumu leyti eins og ferhyrnd útgáfa af latnesku segli. Þessi seglagerð var algengust í Norður-Frakklandi þar sem hún var notuð á loggortum, ein- eða tvímastra seglskipum sem voru aðallega notuð til fiskveiða. Toppsegl á skonnortum eru líka stundum loggortusegl.
Yuya Kubo
Yuya Kubo (fæddur 24. desember 1993) er japanskur knattspyrnumaður. Hann spilaði 2 leiki með landsliðinu.
Þrúðarskel
Þrúðarskel (Limopsis minuta) er skeldýrategund. Hún er jafntönnungur og telst til Birðuættarinnar -Archidae.
Skeljarnar eru traustar, með ljósbrúnu hýði, skakkkringlulaga, eilítið lengri en þær eru háar, og myndar framendi, kviðrönd og afturendi óslitna boglínu. Nefið miðstætt, lítið áberandi. Bakröndin stutt, lárétt, með 5—7 framtönnum og jafnmörgum afturtönnum. Yfirborð skeljanna með fíngerðum lengdarrákum og smásæjum þverrákum, geislahært, og eru hárin grófgerð, brún að lit. Skelrendur greinilega hnúðtenntar. Lengd allt að 12,5 mm.
Altdorf (Uri)
Altdorf er höfuðstaður kantónunnar Uri í Sviss. Þar átti sögnin um Vilhjálm Tell að hafa gerst síðla á 13. öld. Í Altdorf búa aðeins 9.000 manns (2013).
Lega og lýsing
Altdorf liggur mjög norðarlega í kantónunni, rétt sunnan við Vierwaldstättersee, þar sem áin Reuss rennur í vatnið. Íbúar eru aðeins 8.700 talsins. Flestir eru þýskumælandi (88%) og tilheyra kaþólsku kirkjunni (78%).
Söguágrip
Sagan segir að í Altdorf hafi sögnin um Vilhjálm Tell átt sér stað. Hinn illi fógeti Gessler, sem var á mála hjá Habsborgurum, hafi verið svo hortugur og hrokafullur að mönnum stóð stuggur af honum. Gessler datt einu sinni í hug að hengja hatt sinn á staur og skipaði öllum að heilsa hattinum er þeir gengu framhjá. Tell neitaði að leggjast svo lágt og gekk framhjá hattinum án þess að virða hann viðlits. Þá lét Gessler handtaka Tell. En sökum þess að Gessler vissi um skotfimi Tells, gaf hann honum tækifæri á því að vinna inn frelsi sitt með því að skjóta epli af höfði syni sínum. Tell tók boðinu og tókst að hitta eplið án þess að sonurinn biði skaða af. Fyrir vikið hlaut hann frelsi sitt. En aðeins einhverjum dögum síðar gerði Tell hinum illa fógeta fyrirsát og skaut hann til bana með lásboga sínum. Þessir atburðir áttu að hafa gerst 1290 eða 1291. Eftirmálinn var sá að fulltrúar héraðanna Uri, Schwyz og Unterwalden hittust leynilega á Rütlifjalli þar skammt frá og sóru eið gegn yfirráðum Habsboggara. Þessi eiður markar upphaf Sviss. Árin 1400, 1693 og 1799 urðu miklir brunar í Altdorf, sem eyddu stórum hluta bæjarins.
Úmbertó 1.
thumb|right|Úmbertó 1. Úmbertó 1. (fullt nafn: Umberto Ranieri Carlo Emanuele Giovanni Maria Ferdinando Eugenio af Savoja; 14. mars 1844 – 29. júlí 1900) var konungur Ítalíu frá 9. janúar 1878 til dauðadags. Vinstrimenn lögðu á hann hatur þar sem hann var harðlínuíhaldsmaður og var auk þess talinn bera ábyrgð á Bava-Beccaris-blóðbaðinu í Mílanó árið 1898 þar sem herinn beitti fallbyssum gegn mótmælendum. Anarkistinn Gaetano Bresci myrti hann tveimur árum eftir blóðbaðið.
Padanía
Padanía (ítalska: [paˈdaːnja]) er nafn á landssvæði og fyrirhuguðu sjálfstæðu ríki sem ætlað er að ná yfir Norður- Ítalíu. Nafnið er dregið af Pó -fljótinu (latneskt Padus), sem vatnasvæðið nær yfir stóran hluta svæðisins, með miðju í Pó-dalnum (Pianura Padana), helstu sléttu Norður-Ítalíu.
Til Padaníu teljast 11 héruð Norður- og Mið-Ítalíu: Langbarðaland; Venetó; Emilía-Rómanja; Fjallaland; Lígúría; Friúlí; T rentínó-Suður-Týról; Ágústudalur; Toskana; Marke; og Úmbría.
Hugtakið var búið til á sjöunda áratug síðustu aldar sem landfræðilegt hugtak, og varð þekkt á tíunda áratugnum þegar ítalski stjórnmálaflokkurinn Norðurbandalagið (Lega Nord) talaði fyrir aðskilnaði og sjálfstæði norðurhéraða Ítalíu, sem sjálfstæðri Padaníu. Það hefur síðan verið sterklega tengt við þjóðernishyggju kennda við Padaníu.
Lanzhou Zhongchuan alþjóðaflugvöllurinn
alt=Mynd sem sýnir brottfararmiðstöð Lanzhou Zhongchuan alþjóðaflugvallarins í Kína.|thumb| Brottfararaðstaða Lanzhou Zhongchuan flugvallarins. alt=Mynd sem sýnir farþegamiðstöð Lanzhou Zhongchuan alþjóðaflugvallarins í Kína.|thumb| Farþegamiðstöð Lanzhou Zhongchuan flugvallarins. Alþjóðaflugvöllur Lanzhou Zhongchuan (IATA: LHW, ICAO: ZLLL) (kínverska: 兰州中川国际机场; rómönskun: Lánzhōu Zhōngchuān Guójì Jīchǎng) er flughöfn Lanzhou höfuðborgar Gansu héraðs í Alþýðulýðveldinu Kína.
Padanía
Padanía eins og það er skilgreint í yfirlýsingu Lega Nord um sjálfstæði og fullveldi Padaníu frá 1996 nær út fyrir Norður-Ítalíu og nær yfir stóran hluta Mið-Ítalíu.
Lanzhou Zhongchuan alþjóðaflugvöllurinn
Flugvöllurinn er staðsettur um 67 kílómetra norður af miðborg Lanzhou í bænum Lanzhou Zhongchuan, sem gefur honum nafn sitt. Hann hefur tvær farþegamiðstöðvar Það eru átta brottfararhlið í þeirri fyrri en í þeirri seinni sem er nýrri og 61.000 fermetra, eru níu brottfararhlið. Þetta er meginflughöfn héraðsins Gansu.
Lanzhou Zhongchuan -flugvöllur, var opnaður árið 1970. Árið 2018 þjónaði flugvöllurinn um 13.9 milljónum farþega og um hann fóru 61.000 tonn af farmi.
Saga
Fyrsti flugvöllur Lanzhou borgar, Gongxingdun flugvöllur, var staðsettur tveimur kílómetrum frá miðborginni. Árið 1957 ákvað Flugmálastjórn Kína að staðsetning Gongxingun flugvallar gæti ekki verið framtíðarstaður vegna flugþarfar borgarinnar og því var nýr flugvöllur settur niður nálægt Zhongchuan bæjarfélaginu.
Hafin var smíði hins nýja vallar árið 1968 og hann opnaði árið 1970. Vegna gríðarlegrar aukningar í farþegafjölda var árið 1997 ákveðið að stækka flugvöllinn til muna.
Árið 2006 hófu Gansu Airport Group sem sér um rekstur flugvallarins að ráðast í mikla endurskipulagningu. Árið 2010, þegar árlegur fjöldi farþega fór yfir 3 milljónir manna hófst nýtt stækkunarverkefni með byggingu annarrar farþegamiðstöðvar. Hún opnaði árið 2015 og sama ár opnaði ný lestarlína milli flugvallarins og Lanzhou borgar. Alþjóðaflug allra flugfélaga er rekið frá fyrstu farþegamiðstöðinni. Enn eitt stækkunarferlið hófst árið 2019. Byggð verður þriðja farþegamiðstöðin, tvær nýjar 4.000 metra langar flugbrautir lagðar og öll aðstaða stækkuð. Miðstöðin verður fjórum sinnum stærri en þær sem fyrir eru í dag.
Nálæg byggð í Zhongchuan bæ og nokkur þorp, alls 10.7 ferkílómetrar, voru rifin til að rýma fyrir stækkuninni og íbúar voru fluttir til Lanzhou borgar.
Þriðja farþegamiðstöðin mun hafa nokkra bílastæði og miðstöð allra flutninga á jörðu niðri. Hún er hönnuð fyrir 20 milljón farþega á ári.
Þegar er hafin undirbúningur fjórðu farþegamiðstöðvarinnar. Sú er hönnuð fyrir 30 milljónir farþega á ári.
Jón Borgfirðingur
Vinnumaður og bókbindari
Jón var fæddur á Hvanneyri í Andakíl, sonur Guðríðar Jónsdóttur, ógiftrar vinnukonu þar, en uppfóstraður af fátækum hjónum í Svíra, koti hjá Hvanneyri. Vegna fátæktar höfðu þau engin tök á að senda hann í skóla en hann lærði þó að lesa og skrifa. Eftir að hann komst upp var hann vinnumaður á Hvanneyri og víðar í Borgarfirði en var mjög bókhneigður, las allt sem hann náði í og lærði dönsku án tilsagnar. Hann var líka áhugasamur um stjórnmál og fékk leyfi þáverandi húsbónda síns til að sækja Þingvallafundinn 1848.
Lanzhou Zhongchuan alþjóðaflugvöllurinn
Samgöngur við völlinn
Strætisvagnar tengja flughöfnina við miðborg Lanzhou og nærliggjandi borgir og svæði. Sérstök snarlest á milli flugvallarins og Lanzhou West lestarstöðvar sem er ný samgöngumiðstöð í borginni.
Jón Borgfirðingur
Vinnumaður og bókbindari
Hann var þó aldrei hneigður fyrir sveitavinnu og flutti til Reykjavíkur haustið 1852 og stundaði þar ýmsa vinnu, einkum þó farandbóksölu. Hann fluttist svo til Akureyrar 1854 og lærði þar bókband. Hann kvæntist Önnu Guðrúnu Eiríksdóttur 1856 og lifði næstu árin á bókbandsiðn, bókaútgáfu og bóksölu á Akureyri, auk þess sem hann fór í bóksöluferðir.
Lanzhou Zhongchuan alþjóðaflugvöllurinn
Flugfélög
Flugvöllurinn er áhersluvöllur fyrir Hainan Airlines. Flugfélögin China Eastern Airlines, Qingdao Airlines, og Spring Airlines eru öll umfangsmikil á vellinum. Alls starfa 31 farþegaflugfélög á vellinum og eitt til farmflutninga.
Jón Borgfirðingur
Lögregluþjónn og bókamaður
Jón flutti aftur til Reykjavíkur með fjölskyldu sína 1865 og fékk fljótlega stöðu lögregluþjóns, sem hann gegndi svo í 23 ár. Jafnframt fór hann að sinna ritstörfum og var meðal annars fenginn til þess af bókaverði British Museum að skrifa lista yfir allar bækur sem prentaðar höfðu verið í Reykjavík og á Akureyri frá upphafi og í framhaldi af því sneru aðrir erlendir fræðimenn og bókaverðir sér til hans og báðu hann um lista yfir íslensk bókverk. Einnig var hann um tíma umboðsmaður British Museum og útvegaði safninu ýmsar íslenskar bækur. Hann var ástríðufullur bóka- og handritasafnari en gat þó oft ekki sökum fátæktar keypt það sem hugurinn stóð til. Hann lét Bókmenntafélagið fá allt það sem hann eignaðist af handritum, sumt af því mjög merka gripi, enda var hann gerður að heiðursfélaga þess.
Lanzhou Zhongchuan alþjóðaflugvöllurinn
Flugleiðir
Flugvöllurinn býður meira flug til meira en 66 borga í Kína og 19 erlendra borga. Alþjóðaflug eru til Taípei, Bangkok, Kuala Lumpur, Singapúr, Moskvu, Jeddah, og fleiri staða.
Jón Borgfirðingur
Fjölskylda
Í bréfum Jóns Borgfirðings má sjá þess glögg merki að honum svíður menntunarskortur sinn; hann kallar sig á einum stað „minnstan allra utanveltubesefa Minervumusteris“ og á öðrum stað segir hann „Mér hefði verið miklu nær að rorra í Borgarfjarðarmyrkrinu sem garðmaður og fjósa, aldrei lært að lesa á bók og því síður að mynda staf með krít og koli“. En þrátt fyrir fátækt og menntunarleysi tókst þeim hjónum að koma öllum fjórum sonum sínum til mennta og eldri synirnir tveir urðu landskunnir fræðimenn. Elstur var Finnur Jónsson prófessor, þá Klemens Jónsson landritari og ráðherra, Vilhjálmur cand. phil., sem dó ungur, og Ingólfur stúdent og verslunarmaður. Systurnar fengu einnig menntun að þeirrar tíðar hætti; Guðný giftist Birni Bjarnarsyni sýslumanni í Dalasýslu en Guðrún giftist ekki en var lengst af með Klemens bróður sínum. Hjá honum var Jón Borgfirðingur líka eftir að Anna kona hans lést 10. apríl 1881.
931
Á Íslandi
Dáin
Erlendis
Fædd
Dáin
Bojan Šaranov
Bojan Saranov (f. 22. september 1987) er serbneskur knattspyrnumaður sem spilar fyrir serbneska félagið FK Partizan.
Á léttum fótum. Spes tilboð
thumb|Kápa íslensku útgáfu bókarinnar. Á léttum fótum - spes tilboð eftir Morris (Maurice de Bevere), René Goscinny og Bob de Groot er teiknimyndabók um ævintýri Lukku Láka sem gefin var út af Fjölva í íslenskri þýðingu Þorsteins Thorarensen árið 1982. Bókin hefur að geyma nokkrar styttri sögur um ævintýri Lukku Láka og er í minna broti en aðrar bækur í seríunni sem komu út hjá Fjölva. Bókin kom út í samstarfi útgefenda á Norðurlöndum og er ekki hluti af opinberu ritröðinni um Lukku Láka.
Sögurnar
Fyrstu fjórar sögurnar í bókinni, Gula hættan (f. La Bataille du riz), Áskorandinn (f. Défi à Lucky Luke), Glymskratti Villta Vestursins (f. Arpèges dans le vallée) og Kynnisferð um Kaktusmýri (f. Promenade dans la ville), birtust fyrst í Super Pocket Pilote á árunum 1968-1969. Þær birtust síðar í bókinni La Bataille du riz sem franska olíufélagið Total gaf út árið 1972. Olíufélagið færði viðskiptavinum á bensínstöðvum sínum bókina að gjöf og var hún því aldrei aðgengileg á almennum bókamarkaði í Belgíu og Frakklandi og hefur ekki verið endurútgefin þar. Fyrsta sagan sem bókin dró nafn sitt af, Gula hættan, segir frá hatrömmum átökum tveggja kínverskra veitingahúsaeigenda í smábæ einum. Önnur sagan, Áskorandinn, segir frá sveitastrák sem vill verða byssubófi og efnir til illinda við Lukku Láka. Í þriðju sögunni, Glymskratti Villta Vestursins, kynnist Lukku Láki barþjóni sem ferðast með píanó í vagni sínum. Sú fjórða, Kynnisferð um Kaktusmýri, fjallar um eltingaleik Lukku Láka við bíræfinn nautgripaþjóf.
Sýslurnar svara
Sýslurnar svara var spurningakeppni í útvarpi, sem haldin var í Ríkisútvarpinu veturinn 1965-1966. Henni lauk með sigri Mýra- og Borgarfjarðarsýslu.
Á léttum fótum. Spes tilboð
Sögurnar
Fimmta sagan í bókinni, Hefnd Daltón-bræðra (f. La Ballade des Dalton), er í raun endurgerð samnefndrar kvikmyndar um Lukku Láka sem leit dagsins ljós árið 1978. Í tengslum við kvikmyndina kom sama ár út myndskreytt saga um ævintýri Lukku Láka, Þjóðráð Lukku Láka, sem gefin var út af Fjölva í íslenskri þýðingu. Teiknimyndasagan birtist fyrst í franska teiknimyndablaðinu Pif Gadget árið 1978 og síðar í bókinni La Ballade des Dalton et autres histoires sem kom út árið 1986 og telst 55. bókin í bókaflokknum um Lukku Láka.
Sýslurnar svara
Keppnisfyrirkomulag var með þeim hætti að þriggja manna lið frá velflestum sýslum landsins kepptu með útsláttarfyrirkomulagi á sunnudagskvöldum. Voru sömu fimmtán spurningarnar lagðar fyrir hvort lið og sigraði það sem gat svarað fleiri spurningum rétt. Umsjónarmenn keppninnar voru Birgir Ísleifur Gunnarsson og Guðni Þórðarson, en árið áður höfðu þeir stýrt álíka þætti, Kaupstaðirnir keppa.
Viðureignir
1.umferð:
Á léttum fótum. Spes tilboð
Sögurnar
Sjötta sagan í bókinni, Orð á borði (f. La bonne parole), og sú sjöunda, Lipri og lúnkni Kínverjinn (f. Li-Chi´s story), birtust fyrst í teiknimyndablaðinu Sval á árunum 1979-1980 og síðar í La Corde du pendu et autres histoires sem kom út árið 1982 og telst vera 50. bókin í bókaflokknum um Lukku Láka. Sögurnar tvær eru ekki eftir René Goscinny heldur belgíska teiknarann Bob de Groot þótt þess sé hvergi getið í bókinni.
Áttunda og síðasta sagan, Skerfaraskólinn (f. L'École des Shérifs), birtist fyrst í franska teiknimyndablaðinu Pif Gadget árið 1978 og síðar í La Ballade des Dalton et autres histoires árið 1986.
Sýslurnar svara
Viðureignir
Fjórðungsúrslit:
Undanúrslit:
Úrslit:
Brändö
Brändö er sveitarfélag í norðausturhluta Álandseyjar með 550 íbúa og flatarmál á 1647 km². í heild, þaraf eru 109,2 km² land. Sveitarfélagið nær yfir um 1200 eyjar eða sker. Einungis Jurmo, Åva, Brändö, Baggholma, Fiskö, Torsholma, Lappo og Asterholma eru byggðar.
Eina þéttbýlið er Brändö by, þar er búð, banki, pósthús og Brändö grunnskóli sem var lokið við að endurnýja 2007. Það er áætlað að byggja íþróttahús við hliðina á skólanum. Kirkjan er frá 1893 og er opin um sumarið.
Aðalatvinnan í Brändö er túrismi og fiskirækt. Til margra eyjanna eru brýr og stíflur. Til Jurmo, Lappo og Asterholma er ferja. Frá Kumlinge og Enklinge er ferja til Mariehamn. Frá Brändö er 2 tíma ferð með ferju til Åbo í Finnlandi.
Täby
thumb|right|200px|Täby Täby er þéttbýli í sveitarfélaginu Täby, sveitarfélaginu Danderyd og sveitarfélaginu Sollentuna í Svíþjóð. Þar búa 61 272 manns (2010).
Paul Doumer
Paul Doumer (22. mars 1857 – 7. maí 1932) var franskur stjórnmálamaður og forseti Frakklands frá árinu 1931 þar til hann var myrtur næsta ár. Doumer var meðlimur í Róttæka flokknum (Parti radical) og hafði verið fjármálaráðherra Frakklands í þrígang, forseti franska þingsins og landstjóri franska Indókína.
Æviágrip
Doumer, sem þá var forseti franska þingsins, var kjörinn forseti Frakklands árið 1931. Hann hafði áður boðið sig fram til forseta árið 1906 en beðið ósigur fyrir Armand Fallières. Doumer leitaðist við því að vera ópólitískur forseti sem gæti verið siðferðisleg fyrirmynd alþýðunnar.
Þegar Doumer opnaði flugvélasýningu í Seine-et-Oise þann 2. apríl 1932 þótti honum mikið koma til þess hve mikið var lagt í öryggisgæsluna og sagði við einn ráðherra sinna: „Á mínum aldri væru það nú líka meiri endalokin að vera myrtur.“
Morðið á Paul Doumer
Þann 6. maí 1932 fór Doumer forseti á Salomon de Rothschild-hótelið til að opna sýningu tileinkaða rithöfundum fyrri heimsstyrjaldarinnar. Forsetinn heilsaði þar nokkrum rithöfundunum og keypti nokkrar bækur til að gefa konu sinni. Á meðan Doumer spjallaði við rithöfundinn Claude Farrère hæfðu hann skyldilega tvær byssukúlur. Sá sem skaut á hann var rússneskur fasisti að nafni Paul Gorgulov sem vildi hefna sín á frönsku ríkisstjórninni fyrir að gera ekki nóg til að koma frá stjórn bolsévika í Rússlandi. Eftir að hafa slegist við Farrère og skotið tveimur kúlum í viðbót var Gorgulov handsamaður af öryggisvörðum og svo handtekinn. Doumer var fluttur á sjúkrahús en ekki tókst að bjarga honum og hann lést úr sárum sínum daginn eftir.
Kryddsíld
thumb|right|Sænskt jólahlaðborð með nokkrar ólíkar gerðir af kryddsíld. Kryddsíld, marineruð síld eða niðurlögð síld eru bitar af síldarflökum sem lagðir eru hráir í edik með salti og ýmsu kryddi og látnir verkast þannig. Hún er gjarnan borðuð með grófu brauði eða rúgbrauði.
Jesse McCartney
bawd|200px|Jesse McCartney|thumbnail Jesse Arthur McCartney (f. 9. apríl 1987 í New York-borg) er bandarískur söngvari og leikari.
Kryddsíld (sjónvarpsþáttur)
Kryddsíld er viðtalsþáttur sem sendur er út á Stöð 2 um hver áramót (gamlársdag) og er í umsjón fréttastofu stöðvarinnar. Í þáttinn mæta stjórnmálamenn saman og svara spurningum fréttamanns stöðvarinnar. Yfirleitt er þátturinn á fremur léttum nótum þar sem farið er yfir helstu hitamál stjórnmálanna á liðnu ári. Þátturinn hóf göngu sína á útvarpsstöðinni Bylgjunni áramótin 1990 en frá 1991 var hann sendur út í sjónvarpinu. Árið 2008 varð að ljúka útsendingu vegna aðgerða mótmælenda, sem t.d. brenndu sundur kapal sem lá frá útsendingarbíl inn á Hótel Borg.
Nafnið
Heiti þáttarins má rekja til misskilnings sem kom fyrst fram í smágrein í Morgunblaðinu 13. janúar 1981 (sjá hér) þar sem tekin var upp frétt úr Berlingske Tidende um að forseta Íslands, Vigdísi Finnbogadóttur, og Margréti Þórhildi Danadrottningu, hefði verið boðið í krydsild. Krydsild er í dönsku bein þýðing á enska orðinu crossfire sem merkir „skothríð úr báðum áttum“ og er notað yfir viðtöl þar sem tveir eða fleiri viðmælendur eru spurðir „í kross“ af blaðamanni eða -mönnum. Í greininni í Morgunblaðinu hafði blaðamaður, sem ekki var sleipur í dönsku, skilið það þannig að þjóðhöfðingjunum hefði verið boðið í „kryddsíldarveislu“. Mistökin urðu frægt dæmi um meinlega þýðingarvillu í dagblöðum.
Orðið „kryddsíld“ er stundum notað yfir sams konar viðtalsþætti á öðrum stöðvum og í íslenskri umfjöllun um slíka þætti erlendis.
Rudolf Schlechter
thumb|hægri|Friedrich Richard Rudolf Schlechter
Friedrich Richard Rudolf Schlechter (16 október 1872 – 16 nóvember 1925) var þýskur flokkunarfræðingur, grasafræðingur, sem og höfundur nokkurra rita um orkídeur. Hann er talinn hafa lagt til nöfn á eitt þúsund nýjar orkídeutegundir (Orchidaceae) auk annarra. Nafn hans er oft skammstafað Schltr. á eftir fræðiheitum.
Hann fór í grasafræðileiðangra til Afríku, Indónesíu, Nýju-Gíneu, Suður og Mið-Ameríku.
Grasafræðisafn hans eyðilagðist í sprengiárásum á Berlín 1945.
Kórinþa
thumb|right|Akrókórinþ – háborg Kórinþu (horft til norðurs). thumb|right|Akrókórinþ – háborg Kórinþu. thumb|right|Apollonshofið í Kórinþu, háborg Kórinþu í bakgrunni. Kórinþa eða Kórinta (á forngrísku: Κόρινθος, Kórinþos) var forngrískt borgríki á Kórinþueiði, sem tengir Pelópsskaga við meginland Grikklands, nokkurn veginn miðja vegu milli Aþenu og Spörtu. Í dag stendur nútímaborgin Kórinþa um fimm km norðaustan við borgarstæði borgríkisins forna.
Á Kórinþueiðinu virðist hafa verið byggð á nýsteinöld, allt frá um 6500 f.kr. fram á fyrri hluta bronsaldar. Á Mýkenutímanum (um 1600 til 11 f.Kr.) virðist sem byggðin hafi verið yfirgefin en dórískumælandi Grikkir virðast hafa reist þar borg að nýju um 900 f.Kr. Á klassískum tíma var Kórinþa ein af leiðandi borgum Grikklands, ásamt Aþenu, Spörtu og Þebu.
Fötlun
thumb|Alþjóðlegt tákn fötlunar. Fötlun er varanlegt líkamlegt eða andlegt ástand einstaklings, sem veldur því að hann getur ekki beitt sér til fulls. Dæmi um fötlun: Blinda, lesblinda, heyrnarleysi, geðklofi og þunglyndi. Hreyfihömlun er tegund fötlunar, sem stafar af lömun eða vansköpun á hluta líkamans, en sumir hreyfihamlaðir nota hjólastóla til að fara styttri vegalengdir.
Mikheil Javakhishvili
thumb|right|250px|Mikheil Javakhishvili Mikheil Javakhishvili (1880 – 1937) var georgískur rithöfundur.
Petrozavodsk
thumb|Svipmyndir. 100px|thumb|Skjaldarmerki Petrozavodsk (rússneska: Петрозаводск, karelska og finnska: Petroskoi) er borg í Rússlandi og höfuðborg Lýðveldisins Karelíu. Fólksfjöldi er um 280.000 (2018).
Promo 2004
Promo 2004 er smáskífa með Sólstöfum sem kom út árið 2004.
Knattspyrnufélag ÍA
Knattspyrnufélag Íþróttabandalags Akraness, skammstafað KFÍA en þekkist í daglegu tali sem ÍA, er knattspyrnufélag starfrækt á Akranesi. Félagið var stofnað 3. febrúar 1946 þegar að Knattspyrnufélag Akranes (KA) og Knattspyrnufélagið Kári stofnuðu Íþróttabandalag Akraness, bandalagið tók við af Íþróttaráði Akraness sem stofnað hafði verið árið 1934.
Karlalið félagsins tók þátt í sínu fyrsta íslandsmóti sumarið 1946, liðið hefur allt frá því átt lið í efstu deildum íslandsmóts karla í knattspyrnu. Liðið er eitt það sigursælasta á landinu með 18 íslandsmeistaratitla, þann fyrsta árið 1951. Þá hefur liðið að auki landað 9 bikarmeistaratitlum og 3 deildarbikartitlum.
Kvennalið ÍA tók þátt í sínu fyrsta íslandsmóti árið 1973. Árið 1984 vann liðið sinn fyrsta íslandsmeistaratitil og fylgdu tveir aðrir titlar árin 1985 og 1987. Liðið hefur að auki unnið 3 bikarmeistaratitla.
1946-1949: Fyrstu árin
Sumarið 1946 tók Knattspyrnudeild ÍA þátt í sínu fyrsta íslandsmóti, félagið var fyrst um sinn skammstafað ÍBA en vegna þess að Íþróttabandalag Akureyrar var með sömu skammstöfun var henni fljótt breytt í ÍA. Þetta var 35. íslandsmótið og tóku 5 lið auk Skagamanna þátt. Fyrsti leikur liðsins var upphafsleikur íslandsmótsins gegn tíföldum íslandsmeisturum KR. Leikurinn tapaðist 4-1 en þótti skaga liðið sína fína takta. Liðið endar sitt fyrsta tímabil í fimmta og næst neðsta sæti með 2 stig eftir jafntefli við Víking R. og ÍBA. Allir leikir íslandsmótsins á þessum tíma voru spilaðir á Melavellinum í Reykjavík
Á fyrstu árum og fyrir stofnun ÍA eru aðstæður til knattspyrnuiðkunar litlar sem engar á Akranesi en liðið nýtir sér Langasandinn til æfinga. thumb|right|Fyrsta íslandsmeistaralið ÍA (1951)
Núverandi Leikmenn
(Síðast uppfært 15. febrúar 2016)
Tage Ammendrup
Fjölskylda
Foreldrar Tage voru María S. Ammendrup, kaupkona (14. september 1903 – 30. júní 1975) og ''Povl Chr. Ammendrup'', klæðskera- og feldskerameistari (7. febrúar 1896 – 12. nóvember 1978). Hann átt eina systur, Jane Ammendrup (1934–1935), sem dó barnung. Eiginkona Tage var María Magnúsdóttir Ammendrup (14. júní 1927 – 28. ágúst 2010) og börn þeirra Páll (1947), Axel (1952–1999) og María (1962).
Skólaganga
Tage stundaði barnaskólanám í Landakotsskóla og hóf fiðlunám átta ára gamall. Hann stundaði nám í tónfræði, sögu og hljómfræði í Tónlistarskólanum samhliða fiðlunámi um nokkurra ára skeið (1945 – 1950). Hann spilaði einnig á mandolín og lék um skeið með Mandolínhljómsveit Reykjavíkur og M.A.J. tríóinu. Hann tók hluta af verslunarprófi og sótti námskeið í verslunartengdum greinum og tungumálum.
Verslunin Drangey
Tage varð hluthafi í verslun móður sinnar Drangey að Laugavegi 58, aðeins fjórtán ára gamall. Hann tók við öllum erlendum innkaupum árið 1944 og árið 1945 var byrjað að selja hljóðfæri, hljómplötur og nótur í Drangey meðfram leðurvörum, töskum og vefnaðarvöru.
Íslenzkir tónar og önnur útgáfustarfsemi
Tage stofnaði plötuútgáfuna Íslenzka tóna í apríl 1947, en ein helsta ástæða þess var að hann fann fyrir mikilli eftirspurn eftir íslensku efni í versluninni. Hann keypti upptökutæki til landsins og hóf að taka upp á plötur fyrir einkaaðila í upptökusal inn af versluninni. Hann gaf út nótur undir merkjum Drangeyjarútgáfunnar, einkum nótur dægurlaga, en einnig kennslubækur í hljóðfæraleik og fimmtán hefti af danslagatextum. Árið 1947 gaf hann út tímaritið Jazz, fyrsta Jazz-tímarit á Íslandi og að áeggjan mætra tónlistarmanna hóf hann útgáfu á alhliða tónlistarblaði sem hét Musica og var gefið út í þrjú ár (1948 – 1950). Þessi tímarit höfðu öðruvísi og nýstárlegra útlit en flest önnur tímarit á þessum árum. Tímaritaútgáfan lagðist af vegna tímaskorts enda fyrst og fremst um hugsjónastarf að ræða.
Árið 1952 hófst hin eiginlega plötuútgáfa Íslenzkra tóna og henni lýkur áríð 1964. Íslenzkir tónar var fyrst útgáfufyrirtækja til að standa að viðamikilli útgáfu á íslenskum dægurlögum. Á tímabilinu 1952-1964 gaf fyrirtækið út í kringum hundrað 78 snúninga plötur, um hundrað 45 snúninga plötur og tvær (tvöfaldar) 33 snúninga plötur. Óhætt er að segja að Tage hafi gefið út stærstan hluta þeirra platna sem komu á þessum árum. Samhliða plötuútgáfunni gaf Tage út ritið Hljómplötunýjungar árið 1954.